Valmennus tapahtuu täysin verkossa, joten tarvitset käyttöösi joko tietokoneen tai puhelimen, josta katsoa koulutusvideoita. Työkirjan täyttämiseen tarvitset vain muutamia puuterimaisia meikkituotteita, muutaman tiiviin meikkisiveltimen sekä lyijykynän, mustekynän + värikyniä. Meikkidemojen toteuttamiseen tarvitset hieman laajemman valikoiman meikkituotteita: -kosteusvoide -meikkipohja -peitetuote -puuteri -varjostusväri / bronzer -korostusväri -muutama erisävyinen poskipuna -muutama luomiväripaletti -geelimäinen rajausväri / rajauskynä -siveltimiä -ripsiväri -irtoripsitupsuja/nauhoja + ripsiliimaa -muut tarvikkeet: vanupuikkoja ja vanulappuja, spaatteli Huomaathan, että tuotteiden tulee olla hygieenisesti käytettyjä, jos meikkaat niillä muita kuin itseäsi. Tässä vielä kirjoitus meikkipakin hygieenisyydestä: Hygieninen meikkipakki. Jos sinulta ei omasta takaa löydy kaikkia listan meikkitarvikkeita, voit myös esim. pyytää meikkimallejasi tuomaan omat meikit mukanaan. Et siis alkuun tarvitse satojen eurojen meikkipakkia, vaan lähde liikenteeseen sillä arsenaalilla mikä sinulla on käytettävissä!